**Дүйнөлүк акча апталыгы-2016 (Global money week 2016) өнөктүгүнө катышуунун жыйынтыктары тууралуу отчет**

1. Мектептин аталышы:

**Нурлан Рахманов атындагы орто мектеби.** Мектепте 203 окуучу окуйт. 16 мугалим эмгектенет.

1. Жайгашкан жери (облус, район, айылдык аймак/шаар):

**Чүй облусу, Сокулук району, Чоң-Жар айылы**

1. Иш-чараларды аткаруу мезгили. 14-марттан-20-мартка чейин
2. Дүйнөлүк акча апталыгынын алкагында өткөрүлгөн негизги иш чаралардын тизмеги

Мектепте алдын ала мугалимдердин кеңешмеси өткөрүлүп, “Дүйнөлүк акча апталыгы – 2016” өнөктүгүнө катышуу жөнүндө, сынактын максаты жана шарттары жөнүндө маалымат берилди. Апталыктын планы түзүлдү.

 Мектептин бюджети боюнча коомдук угуулардын алдында маалымат таркатылды. Анда 18-мартта боло турган коомдук угуулар жөнүндө айтылган.

Мектептин бюджети боюнча коомдук угуулардын программасы түзүлдү. Төмөнкү программанын негизинде коомдук угуулар өткөрүлдү. Ага жалпысынан 45 ата-эне, 20 окуучу жана жергиликтүү жамааттан 2 адам катышты.

Өтүү мөөнөтү : 18-март 2016- жыл

|  |  |  |
| --- | --- | --- |
| **Убагы**  | **Иш чара**  | **Жооптуу**  |
| 14.30 | Катышуучулардын регистрациясы  | Дюшенбаева С.Э. |
| 15.00 | Иш чаранын ачылышы  | Дюшенбаева С.Э |
| 15:00-15:15 | Мектеп жөнүндо маалымат  | Намазбекова А.Б.  |
| 15:15-15:45 | Н.Рахманов атындагы орто мектебинин бюджети боюнча анализ. Презентация “Мектептин кирешелер жана чыгашалары” | Мамырканова Г.К. |
| 15:45-16:00 | Талкуулоолор, комментарийлер, дускиссиялар  | Мамырканова Г.К. |
| 16:00-16:30 | Кунтуу айыл өкмөтүнүн жергиликтүү бюджеттин билим берүүнү каржылоосу боюнча маалымат.  | Араңжанова Т.  |
| 16:30-17:00 | Талкуулоолор жана жыйынтык чыгаруу.  | Мамырканова Г.К. |
| 17:10 | Иш чараны аяктоо  | Дюшенбаева С.Э. |

 Мында 2015-16-окуу жылына мектептин бюджеттик каражаттарын колдонууну, ошондой эле 2016-17-окуу жылына бюджет долбоорун талкуулоо каралды. Мындан тышкары катышуучулар каражатты эффективдүү пайдалануу жана коомчулукту, анын ичинде ата-энелерди да мектепти башкарууга жигердүү тартуу тууралуу маселелерди талкуулашты. Анткени бюджеттик процессти ачык-айкын жүргүзүү ата-энелер үчүн ишенимдин кепилдик болуп эсептелет. Катышуучулар бюджеттик угууларды өткөрүү каржылоонун айкындуулугуна көмөктөшүп, мектептерде каражаттарды эффективдүү пайдаланууну жогорулатууга жардам берет. Мунун натыйжасында балдардын билим берүү сапаты жогорулап, мугалимдердин мотивациясы да көбөйөт.

 Натыйжада угуулар жогорку деңгээлде өттү. Жалпысынан угууларга 65ге жакын киши катышты, алардын арасында айылдык кеңештин депутаты да болду.Коомдук угуунун жыйынтыгы деп мектептин бюджетинин айкындуулугун гана эмес, ошону менен катар ачык иш-чараны окуучулар жана ата-энелер менен биргеликте уюштуруу жана өткөрүү боюнча алынган натыйжалуу тажрыйбаны да эсептесе болот. Дал ошолордун сунушунун негизинде мектептин негизги артыкчылыктары аныкталды – ата-энелердин төлөмдөрүн биринчи кезекте кайда сарптоо зарыл жана максаттуу болмок. Мектептеги угуулардан кийин чогулган акчаны мектептин ашканасына жана терезелерди которууга жумшалаары аныкталды.

**Жаштардын финансылык сабаттуулугун жогорулатууга багытталган жана бул чөйрөдө билим алууга көңүл бурдурган иш-чаралар өткөрүлдү.**

 **Ага жалпысынан 200 окуучу катышты.**

**Мисалы :**

1. 15.03 күнү 10-11-класстын окуучуларына тарбия иштердин уюштуруучусу Дюшенбаева С.Э. финансылык сабаттуулук жөнүндө **видеолекцияларды** көргөздү. Анда кантип эски акчаларды алмаштыруу керектиги, акчага туура жакшы мамиле кылуу керектиги айтылды. Улуттук банктын нумизматикалык музейи жөнүндө слайддар көргөзүлдү. Ага 24 окуучу катышты.
2. 15.03 күнү Башталгыч класстын мугалимдериШаршенкулова , Жээнчорева К. , Дюшенбаева С.Э. жана Сагыналиева Н. , *Балдарга акча жөнүндө ,*“Акча деген эмне?” деген темада ***класстык саат*** өткөрүштү. “Акча алиппеси” китеби менен тааныштырышты. Бардыгы 70 окуучу катышты. Бул иш чарада окуучуларга акча, каржы туураалуу жөнөкөй жана түшүнүктүү тил менен түшүнүк берилди.
3. 16.03 Тарбия ишт. уюшт. Дюшенбаева С.Э. 10-11-класстын окуучулары менен ***тренинг***өткөрүлдү. Тренингдин темасы “Өз жашообузда финансылык пландоонун жана акча топтоонун жолу” 25 окуучу катышты. Тренингде адам өз келечегин пландаштырууну финансылык максат коюудан баштоо керектиги айтылып, ар бир окуучу өзүнүн финансылык максатын коюп көрүшту. Аны алар кыска мөөнөттүү, орто мөөнөттүү жана узак мөөнөттүү деп аныктап алышты. Ал максаттарга жетүү үчүн акчаны кантип топтоо керектиги жана кантип сактоону үйрөнүштү. Тренингдин аягында финансылык сабаттуу адамдын образын түзүп чыгышты. “Улуттук валюта” деген ***тест*** жазышты.
4. 16.03 күнү 11-класстын класс жетекчиси Ашыбаева Ч.Б. Үй-бүлөлүк бюджет деген эмне? деген темада ***класстык саат*** өткөрдү. 15 окуучу катышты. Үй бүлөнүн бюджеттин кирешелери жана чыгашалардын кандай категорияларга бөлүнөөрүн талкуулашты. Ар дайым кирешелер жана чыгашалар календарын жүргүзүп турууну жана аны кантип башкаруу керектигин түшүнүштү. Ар бир окуучу күнүмдүк бюджетин эсептеп жүрүүчү блокнот ачып, анын учётун жургузүп тураарын айтышты.
5. 16.03 күнү 8-класстын класс жетекчиси Намазбекова А.Б. “Күнүмдүк чыгашамды туура эсептеймби жана акча эсепти жакшы көрөт” деген темада ***диспут-сабак***өткөрдү. Сабакка 24 окуучу катышты. Сабакта финансы тууралуу окуучуларга түшүнүк берилди. Каржы сабаттуулугун кантип жогорулатуу керектиги айтылды. Сабакта П.Капицанын “ Акчаны туура пайдалануу керек, акчага кызмат кылбаш керек”, Харв Энердин: Байлар ишеничтүү турдө, “Мен өзүмдүн жашоомду өзүм түзөм” десе, кедейлер “Менден эч нерсе көз каранды эмес” дешет деген лозунгдар илинип турду. Акча чогултуу ,аны колдонуу күнүмдүк акчаны туура колдонуудан башталат. Ал үчүн биз эмне кылышыбыз керек? Деген суроонун үстүндө талкуулашты. Эгер мен силерге 500 сом акча берсем, аны күнүмдүк чыгымга кантип колдоносуңар деген суроонун үстүндө да талкуу жүрдү. Кайсы учурда короткон акчаңар туура эмес болду?, Кайсы учурда туура коротулду? Кайсы учрда акча коркунучтуу? Акчаң жок болсо эмне болот? деген суроолордун үстүндо талкуулар болду. Сабактын жыйынтыгында окуучулар акчаны туура пайдалануу керектигин түшүнүштү.
6. 16.03. Акчаны кантип жыйнап, канткенде акылдуулук менен колдоно алабыз?  7-класстын окуучулары үчүн класс жетекчиси Көчөрбаева Г.А. ***мастер-класс*** көргөздү. Анда алар, бир үй бүлөнүн бюджетин эсептөө тууралуу инсценировка көрсөтүштү. Андан алар той өткөргөндүн кирешесинен да чыгашасы көп экенин эсептеп көрсөтүштү. Азыркы учурда чоң кафе, ресторандарга шаан-шөкөттүү той өткөрүү ашыкча чыгымга алып келерин көрсөтүп беришти. Чоңдордун жашоосундагы финансылык чечимдерди кантип кабыл алаарын билишти.
7. “Акчаны үнөмдөгөндү билесиңби? Кантип акча топтоо керек” 6-класска класс жетекчиси Шакулов К. ***интерактивдүү сабак*** өттү. Сабакта “Акчанын сыйкырдуу күчү” деген темада мини лекция окулду. Андан кийин окуучулар акчанын тарыхына саякатка чыгышты. Андан кийин окуучулар Акча: максатпы же каражатпы? деген суроонун үстүндө талкуу жүргүзүштү. Эмнени акчага сатып алууга болбойт деген сүйлөмдордүн аягын табуу оюнун ойношту. Логикалык табышмактарды жандырышты. Сабактын аягында окуучулар “Абайлагыла- АКЧА”-деп акчаны туура пайдалануунун эрежесин түзүп чыгышты.
8. 9-класстын окуучулары үчүн класс жетекчиси Эшимбекова А.«Ойлонуп жасалган чыгымдар – жашоодо ийгиликке жетүү шарты” ***тегерек стол*** өткөрдү. Тегерек столдо акчаны кантип үнөмдөө керектиги, ашыкча чыгымдарды кантип кыскартуу боюнча пикир алышуулар өттү. Кантип акчаны иштеп табыш керектиги, өзүнүн талантын кантип колдонсо болоорун, акчанын баасы канчалык экендиги. Акчаны туура эмес сарптоо эмнеге алып келерин, эмне үчүн акча дайым эле жетпейт? Сен акчаңды кантип сарптайсың?, Сенин бюджетиң кандай? Акчаны кантип чогултуу керек? Акчаны кантип табыш керек? Кайсы каржы куралдары сенин максатыңа жеткенге жардам берет? деген суроолордун үстүндо кызуу талкуу болду. Сабактын аягында окуучулар ашыкча чыгымды кантип кыскартуу керенктигин түшүнүштү.
9. Жаманкулова С.А. “Менин керектөөлөрүм жана менин каалоолорум.” деген темада 5-11-класстын окуучуларынын арасында ***эсселердин*** конкурсун өткөрдү. Ага 30 окуучу катышты. Анын жыйынтыгында 11-класстын окуучусу Адырова Каныкей, 10-класстын окуучусу Нурлан кызы Салима жана 8-класстын окуучусу Дайырбек кызы Нурай жеңишке ээ болушту. Аларга сертификаттар тапшырылды.
10. “Менин өздүк бюджетим” ***сүрөт конкурсу*** өткөрүлдү Жыйынтыгында 5-класстын окуучусу Асымбекова Венера, 7-класстын окуучулары Бектенова Айдана жана Руслан уулу Шабдан жеңишке ээ болушту. Аларга сертификаттар тапшырылды
11. “ Мектептин ачык бюджети” стенд чыгарылды.
12. Мектептин бюджети тууралуу маалыматтык бюллетень чыгарылып жана таркатылды. Ага мектеп окуучулары жардам беришти.

 Апталыктын ичинде окуучулар өзулөрүнүн каржы сабаттуулугун жогорулатышты жана акчаны туура колдонууну үйрөнүштү. Жаңы түшүнүктөргө ээ болушту. Мисалы “финансылык план”, “ өздүк жана үй бүлөлүк бюджет”, “акча сактоо”, “каржы сабатттуулук”. Мындан тышкары окуучулар окуучулар өздүк бюджетин пландоону, каржы максат коюуну үйрөнүштү.

Апталыктын аягында жыйынтыктар чыгарылып, активдүү катышкан окуучуларга , мугалимдерге сертификаттар тапшырылып, аларды куттуктап “Үмүт” бий тобу бийлеп беришти.

 Жооптуу мугалим: тарбия иштеринин уюштуруучусу Дюшенбаева Светлана Эриковна

Байланыш телефону 0551 02 79 62, 0703 54 67 97 , 0776 02 79 62,

 электрондук дареги dyushenbaeva71@mail.ru